Diari Oficial de la Generalitat Valenciana


Sumari del DOGV 8485, del 13-02-2019 (2019/1288)

RESOLUCIÓ de 31 de gener de 2019, de la Direcció General de Funció Pública, per la qual s'adjudiquen destinacions a les persones que han superat les proves selectives d'accés al cos C1-13, agents mediambientals de l'Administració de la Generalitat, sector administració especial. Convocatòria 15/15, torn d'accés lliure i torn de persones amb diversitat funcional, i convocatòria 16/15, torn de promoció interna.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8485

Data del DOGV
:   13-02-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/1288


Data del document
:   31-01-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 31 de gener de 2019, de la Direcció General de Funció Pública, per la qual s'adjudiquen destinacions a les persones que han superat les proves selectives d'accés al cos C1-13, agents mediambientals de l'Administració de la Generalitat, sector administració especial. Convocatòria 15/15, torn d'accés lliure i torn de persones amb diversitat funcional, i convocatòria 16/15, torn de promoció interna. [2019/1288]  
  
  
Vista l'Ordre 19/2016, de 21 de juny, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al cos C1-13-03, agents mediambientals, sector administració especial torn d'accés lliure i torn de persones amb diversitat funcional, convocatòria 15/15, corresponent a l'oferta d'ocupació pública de 2015 per al personal de l'Administració de la Generalitat (DOGV 7822, 06.07.2016).  
  
Vista l'Ordre 20/2016, de 21 de juny, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al cos C1-13-03, agents mediambientals, sector administració especial torn de promoció interna, convocatòria 16/15, corresponent a l'oferta d'ocupació pública de 2015 per al personal de l'Administració de la Generalitat (DOGV 7822, 06.07.2016).  
Vistes les resolucions de 16 d'octubre de 2018, de la Conselleria de Justícia, Administració Pública, Reformes Democràtiques i Llibertats Públiques, per les quals es fan públiques les relacions de persones que han superat les proves selectives d'accés al cos C1-13-03, agents mediambientals, sector administració especial, torn d'accés lliure i torn de persones amb diversitat funcional, convocatòria 15/15 i torn de promoció interna, convocatòria 16/15, corresponents a l'oferta d'ocupació pública de 2015 per al personal de l'Administració de la Generalitat (DOGV 8407, 22.10.2018)  
Vist l'article 24 de la Llei 21/2017, de 28 de desembre, de la Generalitat, de mesures fiscals, de gestió administrativa i financera, i d'organització de la Generalitat. (DOGV 8202, 30.12.2017), pel qual es modifica l'annex I de la Llei 10/2010, de 9 de juliol, d'ordenació i gestió de la funció pública valenciana, suprimint les escales del cos d'agents mediambientals C1-13.  
En acte únic celebrat el dia 18 de gener de 2019, en les dependències de la Conselleria de Justícia, Administració Pública, Reformes Democràtiques i Llibertats Públiques de la ciutat administrativa 9 d'Octubre de València, s'ha procedit a l'elecció de destinació per part del personal que ha superat el procés selectiu.  
En virtut d'això, i en exercici de les competències atribuïdes per l'article 11 del Decret 87/2017, de 7 de juliol, del Consell de la Generalitat, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer. Adjudicació dels llocs de treball  
Adjudicar amb caràcter definitiu els llocs de treball que s'especifiquen en l'annex d'aquesta resolució a les persones que han superat les proves selectives d'accés al cos C1-13, agents mediambientals de l'Administració de la Generalitat, sector administració especial, convocatòria 15/15, torn d'accés lliure i torn de persones amb diversitat funcional i convocatòria 16/15, torn de promoció interna.  
  
  
Segon. Cessaments i presa de possessió  
Presa de possessió  
L'acte de presa de possessió tindrà lloc el dia 1 de març de 2019, a les 09.00 hores, en les seus següents, segons la província en la qual hagen obtingut destinació:  
a) Direcció Territorial de la Conselleria de Justícia, Administració Pública, Reformes Democràtiques i Llibertats Públiques a Alacant, Rambla Méndez Núñez, 41 (torre Generalitat), 03065 Alacant.  
b) Direcció Territorial de la Conselleria de Justícia, Administració Pública, Reformes Democràtiques i Llibertats Públiques a Castelló, carrer Major, 78, 12150 Castelló de la Plana.  
c) Conselleria de Justícia, Administració Pública, Reformes Democràtiques i Llibertats Públiques, ciutat administrativa 9 d'Octubre, carrer de la Democràcia 77, torre 4, 5a planta, a València.  
No obstant l'anterior i de conformitat amb el que disposa l'article 52.3 del Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, en el supòsit de reingrés des de la situació d'excedència voluntària es disposarà d'un mes de termini, que finalitzarà el dia 31 de març de 2019, per a prendre possessió del lloc de treball adjudicat, i s'haurà de sol·licitar per escrit i amb anterioritat al 15 de febrer de 2018. Si es fera ús d'aquest termini, durant aquest no es reportarà cap retribució.  
Cessaments  
1. Els qui han de prendre possessió del lloc de treball adjudicat d'acord amb el que disposa l'apartat primer d'aquesta resolució, cessaran d'ofici el dia 28 de febrer de 2018 en el lloc que, si escau, exerciren.  
  
2. Així mateix, els qui es troben exercint amb destinació provisional, o mitjançant nomenament interí, algun dels llocs de treball adjudicats, cessaran d'ofici amb efectes del dia 28 de febrer de 2018.  
  
Contra aquesta resolució, que posa fi a la via administrativa, les persones interessades podran interposar recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la seua publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant l'òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades en puguen exercitar, si escau, qualsevol altre que estimen procedent.  
  
València, 31 de gener de 2019.- La directora general de Funció Pública: Eva María Coscollá Grau.